**Se naște Hristos!**

*Lucian Cazacu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se-aude un cântec brăzdând toată zarea,

În locuri de sus și în locuri de jos,

Iar îngerii-n cor ne vestesc sărbătoarea

Cu iz de speranță: “Se naște Hristos!”

E timpul acum să domnească iubirea,

E vremea împlinirii unui vis luminos!

Să știe păstorii, să știe omenirea

Căci astăzi, în lume, se naște Hristos!

Primească Stăpânul mărire, închinare,

Iar pacea-ntre oameni domnească voios,

Cu gândul să dea tuturor azi salvare,

În scopuri eterne, se naște Hristos!

Să fie-Adevăr, doar o Cale și Viață,

Să dea-n legământ viitor glorios,

Prin El, să ajungem în slava măreață,

De aceea a venit să se nască Hristos.